פרנהייט 9/11

פרנהייט 9/11 (באנגלית: Fahrenheit 9/11) הוא סרט תיעודי אמריקאי משנת 2004 בבימויו של הפרשן הפוליטי מייקל מור. הסרט נוקט עמדה ביקורתית על נשיאותו של ג'ורג' ווקר בוש, המלחמה העולמית בטרור, ועל הכיסוי שלה בתקשורת. סרט זה הוא הסרט התיעודי בעל ההכנסה הגבוהה ביותר בכל הזמנים. בסרט, מור טוען כי התקשורת התאגידית האמריקאית "עודדה" את הפלישה של צבא ארצות הברית לעיראק בשנת 2003, ולא סיפקה ניתוח מדויק או אובייקטיבי של כל השיקולים בעד/נגד המלחמה, או סיקור של הנפגעים שם. הסרט עורר מחלוקת רבה, לרבות קריאות תיגר על הדיוק של העובדות המוצגות בסרט. מור הגיב בכך שתיעד את מקורותיו. בשמו של הסרט ישנה רמיזה לרומן של ריי ברדבורי משנת 1953 "פרנהייט 451", רומן ובו מבט דיסטופי של העתיד של ארצות הברית, ובה אנלוגיה לנקודת ההתלקחות של נייר עם התאריך של פיגועי 11 בספטמבר; כותרת המשנה של הסרט היא: "הטמפרטורה שבה החופש מתלקח". הקרנת הבכורה של הסרט התקיימה במסגרת פסטיבל קאן 2004, בעת שהסרט התמודד בקטגוריית הסרט התיעודי הטוב ביותר. עם סיום הקרנתו, הקהל קם על רגליו והסרט זכה למחיאות כפיים סוערות במשך כ-20 דקות - משך זמן בין הארוכים ביותר בהיסטוריה של הפסטיבל. לסרט הוענק פרס דקל הזהב - הפרס הגבוה ביותר המוענק בפסטיבל זה. הסרט יצא לאקרנים ברחבי ארצות הברית וקנדה ב-23 ביוני 2004. הסרט גרף 21.8 מיליון דולר ממכירות כרטיסים בקופות בתי הקולנוע בסוף השבוע הראשון, שהיו הטובות מעולם עבור סרט דוקומנטרי. מאז, הסרט הופץ ב-42 מדינות נוספות. עד לינואר 2005 הסרט כבר גרף קרוב ל-120 מיליון דולר בקופות בארצות הברית בלבד, ולמעלה מ-220 מיליון דולר ברחבי העולם, סכום חסר תקדים עבור סרט פוליטי. חברת סוני דיווחה כי כבר ביום הראשון בו החלו מכירות DVD של הסרט - נמכרו למעלה מ-2 מיליון עותקים, שוב - שיא חדש עבור הז'אנר. ב-6 בספטמבר 2018 יצא סרט ההמשך "פרנהייט 11/9", גם הוא בהפקתו של מייקל מור, העוסק בבחירות לנשיאות ארצות הברית ב-2016 ובתקופת נשיאותו של דונלד טראמפ. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הסרט קיבל ביקורות חיוביות ולציון 84% באתר ריכוז הביקורות Rotten Tomatoes, מתוך 225 ביקורות. אתר האינטרנט הרשמי של פרנהייט 9/11 (באנגלית) "פרנהייט 9/11", במסד הנתונים הקולנועיים IMDb (באנגלית) "פרנהייט 9/11", באתר נטפליקס "פרנהייט 9/11", באתר AllMovie (באנגלית) "פרנהייט 9/11", באתר Rotten Tomatoes (באנגלית) "פרנהייט 9/11", באתר Box Office Mojo (באנגלית) "פרנהייט 9/11", באתר Metacritic (באנגלית) "פרנהייט 9/11", באתר אידיבי "פרנהייט 9/11", תסריט הסרט באתר Scripts.com (באנגלית) "פרנהייט 9/11", במסד הנתונים הקולנועיים KinoPoisk (ברוסית) Fahrenheit 9/11, קדימון הסרט באתר יוטיוב יוסי לוס, על הפופולריות של "פרנהייט 11/9", באתר "העוקץ", 28 ביוני 2004 נתנאל שלומוביץ, "פרנהייט 11/9": מייקל מור דוחף אצבע לפצע הפתוח של השמאל, באתר הארץ, 28 בפברואר 2019 ארז דבורה, ביקורת סרט - "פרנהייט 11/9": איך הדמוקרטים אשמים בעליית טראמפ, באתר ynet, 3 במרץ 2019 איתמר זהר, מייקל מור למפיקי "פרנהייט 9/11": לא העברתם לי רווחים בסך 2.7 מיליון דולר, באתר הארץ, 2 בפברואר 2011 רינת אבולעפיה, ‏החיים אחרי מייקל מור, באתר גלובס, 30 במרץ 2005 גואל פינטו, "פרנהייט 9/11" יעלה מחרתיים למסכים בארה"ב, באתר הארץ, 22 ביוני 2004 אורי קליין, סרטו של מייקל מור, פרנהייט 9/11, זכה בפרס "דקל הזהב" בקאן; במאית ישראלית זכתה בפרס, באתר הארץ, 22 במאי 2004 נתן גוטמן, סרטו של מייקל מור, "פרנהייט 9/11", עלה לאקרנים, באתר הארץ, 26 ביוני 2004 נמרוד הלפרן, הסרט "פרנהייט 9/11" של מייקל מור המותח ביקורת חריפה על הנשיא בוש רשם הכנסות שיא בסוף השבוע האחרון בארה"ב, באתר הארץ, 28 ביוני 2004 Fahrenheit 9/11 burns records on debut day October 7, 2004 וואלה! תרבות‏, כישלון קופתי לסרט התיעודי נגד דונלד טראמפ, באתר וואלה, 23 בספטמבר 2018 "Fahrenheit 9/11‎", באתר ביקורות הסרטים Rotten Tomatoes (באנגלית)